Die fontein op die Piazza Santa Maria in Trastevere is 'n gewilde ontmoetplek vir Romeine en toeriste
Mosaïeke in die apsis van die kerk Santa Maria in Trastevere, die buurt se geestelike spilpunt en een van sy toeriste-trekpleisters. Vir 'n besonderse effek word die kunsvolle beligting aan- en uitgeskakel
Onder die pouslike bewind het Trastevere as werkersklasbuurt voortbestaan. Baie Trasteverini beskou hulself as die enigste afstammelinge van oorspronklike bewoners en dus as outentieke Romeine. So word 'n straatfees, wat jaarliks vanaf 15 Julie twee weke lank gevier word, Festa de' Noantri genoem. 'n Standbeeld van die Madonna del Carmine staan sxentraal in die feesvierings. Volgens oorlewerings is die standbeeld in 1535 tydens 'n storm deur 'n groep vissers in die Tibermonding ontdek. Die Madonna-standbeeld is aan die Karmeliete-monnike van San Crisogono op Piazza Sonnino oorhandig. Die Madonna del Carmine het vervolgens die beskermheilige van Trastevere geword.